Document ID: 31999R0149

RÅDETS FORORDNING (EF) Nr. 149/1999 af 19. januar 1999 om ændring af forordning (EF) nr. 2027/95 om indførelse af en forvaltningsordning for fiskeriindsatsen, for så vidt angår visse fiskerizoner og visse fiskeressourcer i Fællesskabet
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
I Rådets forordning (EF) nr. 685/95 af 27. marts 1995 om forvaltning af fiskeriindsatsen, for så vidt angår visse fiskerizoner og visse fiskeressourcer i Fællesskabet (2), er det fastsat, hvilke betingelser og procedurer der skal gælde for indførelsen af en forvaltningsordning for fiskeriindsatsen i ICES-område Vb, VI, VII, VIII, IX og X samt CECAF-afsnit 34.1.1, 34.1.2 og 34.2.0;
på grundlag af de oplysninger, som medlemsstaterne fremsendte, blev der ved forordning (EF) nr. 2027/95 (3) af 15. juni 1995 indført en forvaltningsordning for fiskeriindsatsen, for så vidt angår visse fiskerizoner og visse fiskeressourcer i Fællesskabet, og fastsat et årligt maksimumsniveau for fiskeriindsatsen for hvert fiskeri for hver medlemsstat;
ved vedtagelsen af forordning (EF) nr. 2075/95 var Danmark af den opfattelse, at industrifiskeri var sidestillet med fiskeri efter pelagiske arter, og havde derfor ikke sendt Kommissionen vurderingen af den nødvendige fiskeriindsats for disse fartøjer;
det har vist sig, at det industrifiskeri, som Danmark praktiserer, ikke blot tager sigte på pelagiske arter, men også på demersale arter, navnlig sperling og havtobis;
det er derfor nødvendigt på basis af de oplysninger, som Danmark fremsendte sammen med sin anmodning af 22. juli 1997, og under overholdelse af kriterierne i forordning (EF) nr. 2027/95, at ændre maksimumsniveauet for fiskeriindsatsen i Danmark for at tage hensyn til industrifiskeriet efter disse demersale arter;
forordning (EF) nr. 2027/95 bør derfor ændres -
UDSTEDT FØLGENDE FORORDNING:
Artikel 1
Bilaget til forordning (EF) nr. 2027/95, for så vidt angår det årlige maksimumsniveau for fiskeriindsatsen for fiskeri med slæberedskaber og faststående redskaber, affattes for Kongeriget Danmark som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. januar 1999.

Labels: 18
6